  Майя Бывальцева «Земский учитель» федерал программае пыриськон понна Удмуртиысь дышетонъя но тодосъя министерствоын 27 куриськонъёсты пусйизы. Со сярысь 27-тӥ тулыспалэ удысэтлэн пресс-службаез ивортэ. Ӵектос выль. Таяз арын 14 миллион манет пала федерал коньдон висъямын но вуоно арлы 13 миллион чакламын ни. Вераськон мынэ, дышетӥсьёс гуртъёс мед мынозы шуыса, буш интыосты тырмытон понна. Ми 14 муниципалитетъёсты висъямы. Туннэ 14 интые 27 куриськон вань. Куриськонъёс Удмуртиысь гинэ ӧвӧл, Татарстанысь, Коми Элькунысь, Сочи карысь басьтӥмы Светлана Болотникова, Удмуртиысь дышетонъя но тодосъя министрСолэн верамезъя, туннэ Красногорск школаын математикая дышетӥсь но Пичи Пургаысь гимназиын биологияя дышетӥсь тужгес кулэ. Ӵектос 10-тӥ толшоре ужаны кутскиз. Ужкагазъёсты 15-тӥ оштолэзёзь кутозы Тодэ вайытом, «Земский учитель» федерал программае гуртэ мыныны но отын 5 ар ужаны дась луись 55 аресозь дышетӥсьёс пыриськыны быгато. Вожвылъяськон пыр быръёнъёсы пыриськыны куриськонъёсты Удмуртиысь Дышетонэз азинтонъя институтын куто. Куронъёс ужъюртлэн нимлыко  интыямын. Озьы ик куриськонъёсты но ужкагазъёсты  федерал портал пыр сётыны луэ. Тегъёс: Дышетон Ижкар Удмуртия программа Дышетонъянотодосъяминистерство Земскийучитель  